HR Službeni list Europske unije 81

22001A1227(02)



SLUŽBENI LIST EUROPSKE UNIJE

PRILOG I.

SPORAZUM

između Europske zajednice i bivše jugoslavenske republike Makedonije o uzajamnim preferencijalnim trgovinskim koncesijama za određena vina

1. Uvoz u Zajednicu sljedećih proizvoda podrijetlom iz bivše jugoslavenske republike Makedonije podliježe dolje utvrđenim koncesijama: KN oznaka Naziv Primjenjiva carina Količine za 2002. godinu (hl) Godišnja usuglašavanja (hl) Posebne odredbe ex 2204 10 Kvalitetno pjenušavo vino izuzeće 15 000 +6 000 (1) ex 2204 21 Vino od svježega grožđa ex 2204 29 Vino od svježega grožđa izuzeće 285 000 –6 000 (1)

2. Zajednica odobrava preferencijalnu nultu stopu carine u okviru carinskih kvota navedenih u točki 1. pod uvjetom da se za izvoz tih količina iz bivše jugoslavenske republike Makedonije ne plaćaju izvozne subvencije.

3. Uvoz u bivšu jugoslavensku republiku Makedoniju (BJRM) sljedećih proizvoda podrijetlom iz Zajednice podliježe dolje utvrđenim koncesijama: Carinska tarifna oznaka BJRM Naziv Primjenjiva carina Količine za 2002. godinu (hl) Godišnje povećanje (hl) Posebne odredbe ex 2204 10 Kvalitetno pjenušavo vino izuzeće 3 000 300 ex 2204 21 Vino od svježega grožđa

4. Bivša jugoslavenska republika Makedonija odobrava preferencijalnu nultu stopu carine u okviru carinskih kvota navedenih u točki 3., pod uvjetom da se u Zajednici ne plaćaju izvozne subvencije za izvoz tih količina.

5. Ovaj Sporazum obuhvaća vina: (a) koja su proizvedena iz svježeg grožđa u cijelosti proizvedenog i ubranog na području dotične ugovorne stranke, i (b) i. podrijetlom iz Europske unije, koja su proizvedena u skladu s propisima koji uređuju enološku praksu i postupke navedene u glavi V. Uredbe Vijeća (EZ) br. 1493/1999 od 17. svibnja 1999. o zajedničkoj organizaciji tržišta vina (2); ii. podrijetlom iz bivše jugoslavenske republike Makedonije, koja su proizvedena u skladu s propisima koji uređuju enološku praksu i postupke u skladu sa zakonom bivše jugoslavenske republike Makedonije. Ti enološki propisi moraju biti u skladu sa zakonodavstvom Zajednice.

6. Uvoz vina u okviru koncesija navedenih u ovom Sporazumu podliježe podnošenju uvjerenja koje izdaje obostrano priznato službeno tijelo navedeno na zajednički sastavljenom popisu, kako bi dotično vino udovoljavalo točki 5.(b).

7. Najkasnije u prvom tromjesečju 2005., ugovorne stranke trebaju preispitati mogućnosti za uzajamno odobravanje daljnjih koncesija vodeći računa o razvoju trgovine vinom između ugovornih stranaka.

8. Ugovorne stranke osiguravaju da se obostrano odobrene povlastice ne dovedu u pitanje drugim mjerama.

9. Konzultacije se održavaju na zahtjev bilo koje ugovorne stranke vezano za bilo koji problem koji se odnosi na način odvijanja Sporazuma.

10. Ovaj se Sporazum primjenjuje, s jedne strane, na područjima u kojima se primjenjuje Ugovor o osnivanju Europske zajednice i pod uvjetima utvrđenim tim Ugovorom i, s druge strane, na području bivše jugoslavenske republike Makedonije.

(1) Na zahtjev jedne od ugovornih stranaka mogu se održati konzultacije radi prilagođavanja kvota prijenosom količina iznad 6 000 hl iz kvote koja važi za poziciju ex 2204 29 na kvotu koja važi za pozicije ex 2204 10 i ex 2204 21.

(2) SL L 179, 14.7.1999., str. 1. Uredba kako je zadnje izmijenjena Uredbom (EZ) br. 2826/2000 (SL L 328, 23.12.2000., str. 2.).